**NÁRODNÁ RADA SLOVENSKEJ REPUBLIKY**

**VIII. volebné obdobie**

Návrh

**ZÁKON**

z ... 2022,

**ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení zákona č. 532/2007 Z. z., zákona č. 554/2008 Z. z., zákona č. 180/2011 Z. z., zákona č. 388/2011 Z. z., zákona č. 468/2011 Z. z., zákona č. 433/2013 Z. z., zákona č. 125/2016 Z. z., zákona č. 83/2019 Z. z., zákona č. 209/2019 Z. z., zákona č. 226/2019 Z. z. a zákona č. 232/2022 Z. z. sa mení a dopĺňa takto:

1. V § 1 ods. 2 sa na konci pripájajú tieto slová: „a na čiastočnú úhradu školských potrieb na účel podpory plnenia školských povinností nezaopatreného dieťaťa“.
2. V § 8 odsek 1 znie:

„(1) Prídavok je 50 eur mesačne. Suma podľa prvej vety sa zvýši

1. mesačne o sumu príspevku na financovanie voľnočasových aktivít podľa osobitného predpisu18db) od pozastavenia prístupu do konta dieťaťa do obnovenia prístupu do konta dieťaťa, najdlhšie do uzavretia konta dieťaťa podľa osobitného predpisu,18dc)
2. o 110 eur za kalendárny mesiac, v ktorom nezaopatrené dieťa prvýkrát nastúpilo do prvého ročníka základnej školy.18dd)“.

Poznámka pod čiarou k odkazu 18dd znie:

„18dd) § 19, § 20, § 157 ods. 3 a § 158 zákona č. 245/2008 Z. z. v znení neskorších predpisov.“.

1. V § 8 ods. 4 sa za písmeno a) vkladá nové písmeno b), ktoré znie:

„b) sumu zvýšenia prídavku podľa odseku 1 písm. b),“.

Doterajšie písmeno b) sa označuje ako písmeno c).

1. V § 8 ods. 5 sa za slovo „vety“ vkladá čiarka a slová „suma zvýšenia prídavku podľa odseku 1 písm. b)“ a za slová „sumy prídavku“ sa vkladá čiarka a slová „sumy zvýšenia prídavku“.

**Čl. II**

Zákon č. 601/2003 Z. z. o životnom minime a o zmene a doplnení niektorých zákonov v znení zákona č. 410/2004 Z. z., zákona č. 453/2004 Z. z., zákona č. 305/2005 Z. z., zákona č. 592/2006 Z. z., zákona č. 554/2008 Z. z., zákona č. 184/2014 Z. z., zákona č. 378/2015 Z. z., zákona č. 226/2019 Z. z., zákona č. 46/2020 Z. z., zákona č. 275/2020 Z. z., zákona č. 296/2020 Z. z., zákona č. 9/2021 Z. z. a zákona č. 232/2022 Z. z. sa dopĺňa takto:

V § 4 sa odsek 3 dopĺňa písmenom o), ktoré znie:

„o) zvýšenie prídavku na dieťa za kalendárny mesiac, v ktorom nezaopatrené dieťa prvýkrát nastúpilo do prvého ročníka základnej školy, podľa osobitného predpisu.20)“.

Poznámka pod čiarou k odkazu 20 znie:

„20) § 8 ods. 1 písm. b) zákona č. 600/2003 Z. z. v znení zákona č. .../2022 Z. z.“.

**Čl. III**

Zákon č. 627/2005 Z. z. o príspevkoch na podporu náhradnej starostlivosti o dieťa v znení zákona č. 561/2008 Z. z., zákona č. 468/2011 Z. z., zákona č. 383/2013 Z. z., zákona č. 175/2015 Z. z., zákona č. 125/2016 Z. z., zákona č. 61/2018 Z. z., zákona č. 269/2021 Z. z., zákona č. 310/2021 Z. z. a zákona č. 107/2022 Z. z. sa mení a dopĺňa takto:

1. V § 5 ods. 4 sa za slová „dieťaťu výživné,“ vkladajú slová „náhradné výživné, na ktorého výplatu vznikol nárok z dôvodu, že dieťaťu nevznikol nárok na sirotský dôchodok alebo sirotský výsluhový dôchodok8) alebo z dôvodu, že úhrn súm sirotského dôchodku a sirotského výsluhového dôchodku po jednom rodičovi je nižší ako suma ustanovená osobitným predpisom,8a)“.

Poznámky pod čiarou k odkazom 8 a 8a znejú:

„8) § 2 ods. 1 písm. a) tretí bod zákona č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615/2006 Z. z. v znení neskorších predpisov.

8a) § 2 ods. 1 písm. a) štvrtý bod zákona č. 201/2008 Z. z. v znení neskorších predpisov.“.

1. V § 10 ods. 1 sa za slovo „výživnom,“ vkladajú slová „konanie o náhradnom výživnom pre oprávnenú osobu, ktorej nevznikol nárok na sirotský dôchodok alebo sirotský výsluhový dôchodok8) alebo ktorej úhrn súm sirotského dôchodku a sirotského výsluhového dôchodku po jednom rodičovi je nižší ako suma ustanovená osobitným predpisom,8a)“.
2. V § 10 sa vypúšťa odsek 3.

**Čl. IV**

Zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615/2006 Z. z. v znení zákona č. 554/2008 Z. z., zákona č. 468/2011 Z. z., zákona č. 66/2018 Z. z., zákona č. 221/2019 Z. z., zákona č. 420/2019 Z. z., zákona č. 310/2021 Z. z., zákona č. 489/2021 Z. z. a zákona č. 107/2022 Z. z. sa mení a dopĺňa takto:

1. V § 10a ods. 1 a § 12 ods. 4 písm. b) sa slová „ods. 4“ nahrádzajú slovami „ods. 5“.
2. V § 15 sa za odsek 1 vkladá nový odsek 2, ktorý znie:

„(2) Výživné pokázané úradu na základe rozhodnutia súdu o uložení povinnosti povinnej osobe poukazovať výživné pre oprávnenú osobu úradu,6) môže úrad previesť na samostatný účet úradu.“.

Doterajšie odseky 2 až 4 sa označujú ako odseky 3 až 5.

**Čl. V**

Tento zákon nadobúda účinnosť 1. decembra 2022 okrem čl. I bodov 1 a 2, čl. II a čl. III, ktoré nadobúdajú účinnosť 1. januára 2023, a čl. I bodov 3 a 4, ktoré nadobúdajú účinnosť 1. januára 2024.